- Hindi News
- National
- किसानों के कर्ज माफ करने, मुआवजा दिलाने बिजली दर कम करने के लिए कांग्रेस का प्रदर्शन
किसानों के कर्ज माफ करने, मुआवजा दिलाने बिजली दर कम करने के लिए कांग्रेस का प्रदर्शन
किसानोंके कर्ज माफ करने को लेकर भारतीय युवा कांग्रेस कार्यकर्ताओं ने शुक्रवार को उपखंड अधिकारी को मुख्यमंत्री के नाम ज्ञापन सौंपा। युवा कांग्रेस महासचिव मनोज कुमार जाट के नेतृत्व में उपखंड अधिकारी रतनलाल रैगर को मुख्यमंत्री के नाम दिए ज्ञापन में किसानों के कर्ज माफ करने, पूर्व में ओलावृष्टि से प्रभावित किसानों को मुआवजा देने, बिजली दरों में की गई बढ़ोतरी वापस लेने, बिजली सप्लाई व्यवस्था सुधारने की मांग की गई। इस दौरान युवा कांग्रेस के पूर्व अध्यक्ष एवं सरपंच जगदीश खटीक, प्रद्युम्न सिंह, दिनेश जाट, रायला नगर अध्यक्ष अमित पारीक, नीतेश चौधरी, दिलीप मरोटिया, सुरेश गुर्जर, सीताराम शर्मा, किशन खटीक, रामस्वरूप जाट, नरेंद्र रैगर, सलमान, मुकेश जाट, आदर्श मेघवंशी, कन्हैया लाल, देबीलाल, भंवर लाल, सुनील, पीयूष, शंकर, श्रवण गाडरी आदि मौजूद थे।
मांडलगढ़ | भारतीय युवा कांग्रेस ने शुक्रवार को उपखंड अधिकारी को मुख्यमंत्री के नाम ज्ञापन दिया। इसमें सरकार पर किसान विरोधी नीतियों का आरोप लगाया गया। सरसों की खरीद समर्थन मूल्य पर जल्द शुरू करने, तुलाई केंद्र शुरू करने, किसान क्रेडिट कार्ड ऋण हर 6 माह के स्थान पर एक वर्ष में वसूलने, गत तीन साल से प्राकृतिक कारणों से फसलें ख़राब हो रही है इसलिए कृषि ऋण माफ करने, गैस सिलेंडर की बढ़ी दर वापस लेने की मांग की गई। इस मौके पर युवा कांग्रेस के ब्लॉक अध्यक्ष गोपाल गुर्जर, प्रवक्ता नीतीश गट्यानी, संपत जाट, विशाल तिवारी, संजय सारस्वत, कयूम लौहार, पीरू मोहम्मद, देवा रैबारी, दीपक सांखला, फतेह सेन, आरिफ मीर आदि कार्यकर्ता उपस्थित थे।
मांडलगढ़. अधिकारी को मुख्यमंत्री के नाम ज्ञापन सौंपते कांग्रेस कार्यकर्ता।
बनेड़ा. अधिकारी को ज्ञापन सौंपते कांग्रेस कार्यकर्ता।
अरनिया घोड़ा में पीएम का पुतला फूंका
शाहपुरा| युवक कांग्रेस की ओर से विधानसभा क्षेत्र उपाध्यक्ष हनुमान वैष्णव की अगुवाई में किसानों के कर्ज माफी रसोई गैस के दामों में बढ़ोतरी को लेकर शुक्रवार को अरनिया घोड़ा में प्रधानमंत्री का पुतला फूंका गया। हनुमान वैष्णव ने बताया कि युवक कांग्रेस के राष्ट्रव्यापी आह्वान पर यह प्रदर्शन किया गया। इस मौके पर सरपंच राजेंद्र चौधरी, महासचिव जगदीश गुर्जर ने विचार रखे।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva bho_Deva hin_Deva